24/03/2014 | Administración LocalMunicipal
Boimorto
Aprobación definitiva Regulamento do PAI

Rúa Vilanova, 1 - 15817 BOIMORTO Teléfono: 981 516 020 - Fax: 981 516 045 E-mail: correo@boimorto. dicoruna. es Web: www.concellodeboimorto.es O expediente de modificación do Regulamento de organización e funcionamento do Punto de Atención á Infancia (PAI), en aplicación do artigo 49. c) da Lei 7/1985 de 2 de abril de bases do réxime local foi exposto a información pública e audiencia aos interesados durante o prazo de trinta días hábiles a contar a partir do seguinte ó da publicación no BOP, non se presentando reclamacións mentres estivo exposto ao público dende o día 06/02/2014 ata o día 13/03/2014, considerándose o acordo de aprobación inicial como definitivo polo que se procede a súa publicación íntegra para a súa entrada en vigor. O presente Regulamento ten por obxecto establecer a organización e funcionamento do Punto de Atención á Infancia (PAI) do Concello de Boimorto, así como, o procedemento de adxudicación de prazas e regular o dito procedemento de adxudicación no PAI, dependente do Concello de Boimorto en materia de solicitudes de novo ingreso, renovación de prazas e cobertura de vacantes que se poidan producir. Así mesmo, establecer os dereitos e deberes, as normas de funcionamento e os aspectos de réxime interior do PAI, segundo as determinacións da Lei 13/2008 de 3 de decembro de servizos sociais e Decreto 254/2011 de 23 de decembro, polo que se regula o réxime de autorización e acreditación de centros de servizos sociais, RD 329/2005 de 25 de xullo, polo que se regulan os centros de menores e os centros de atención á infancia. O PAI de Boimorto é un servicio municipal de carácter socioeducativo, dirixido á poboación municipal entre 0 meses e 3 anos, que ten entre os seus obxectivos ofrecer unha atención integral, a través dun programa global que garanta o pleno desenvolvemento físico intelectual, afectivo, social e moral dos nenos/as. Constitúe o ámbito de aplicación do presente regulamento o Punto de Atención á Infancia (PAI) do Concello de Boimorto, que se configura como equipamento diurno, continuado e de titularidade municipal (integrado dentro dos servizos sociais de atención primaria do concello) e dirixido a poboación infantil. Os datos identificativos do centro son: Enderezo: Praza Campo da Feira núm.2 Teléfono: 981538507 Fax: 981516045 Responsable: Alcalde do Concello de Boimorto Titular: Concello de Boimorto Xestión do servizo: directa Capacidade do centro: 20 prazas autorizadas. Nº de inscrición no rexistro de entidades prestadoras de servizos sociais: E- 0628 Representante do Concello: O Alcalde Autorización data de permiso de inicio de actividade: 9/03/2010 Os servizos ofertados polo centro son: -Asistencia ó PAI de luns a venres, en horario normal e fóra deste horario cos incrementos sinalados na ordenanza fiscal deste servizo. - Asistencia ó PAI por horas. - Servizos complementarios de cociña e programas temporais puntuais relacionados có centro e os usuarios.1. O PAI cumpre unha función eminentemente social e educativa proporcionando ós seus usuarios unha atención integral sen discriminacións de raza, sexo ou condición social, a través dun programa global que garanta o pleno desenvolvemento físico, intelectual, afectivo, social e moral dos nenos/as.2. Este centro organizará o coidado dos nenos/as co fin de facilitar a conciliación da vida familiar e laboral das familias mediante a súa garda e custodia, e cooperará estreitamente cos pais, nais e titores para contribuír á mellor integración entre o centro e as familias.3. Concíbese como un recurso de atención ós nenos/as que necesitan de atención e coidado durante un tempo diario e que non poden incorporarse a outro tipo de centros de atención á infancia ben por non existir ningún no noso concello, ou ben por non ser axeitado á necesidade familiar por diversas razóns, como poden ser entre outras: -Situacións puntuais de necesidade (enfermidade da persoa que coida ó neno, realizar xestións burocráticas …) -Horarios máis flexibles que cubran a necesidade familiar de atender ó neno/a. -Acceder á formación (asistir a cursos, rematar os estudos…) -Acceder ó mercado laboral 4. Trátase dun servizo complementario á rede de centros de atención á primeira infancia existente na nosa Comunidade Autónoma, caracterizado pola súa flexibilidade horaria e a dispoñibilidade e atención rápida da demanda, o que permite facilitar a conciliación entre a vida laboral e a vida familiar. Son obxectivos específicos deste centro: - Cubrir a necesidade socio-familiar de atención, coidado e protección dos nenos/as durante o tempo de ausencia dos proxenitores. - Exercer o dereito dos nenos/as a ser atendidos promovendo ademais actividades encamiñadas a favorecer o seu desenvolvemento como persoas. - Facilitar a conciliación da vida familiar e laboral dos proxenitores. - Promover a relación social e o encontro entre nenos/as de distintos lugares do municipio. - Facilitar a integración dos nenos/as con necesidades educativas especiais, atendendo ás súas necesidades e características especiais. - Facilitar a adquisición progresiva de hábitos de orde, limpeza e conservación dos materiais. - Facilitar o desenvolvemento dos valores individuais e sociais básicos: cooperación, solidariedade, respecto … - Promover e fomentar o desenvolvemento integral dos nenos/as e a aprendizaxe das habilidades cognitivas e creativas dos nenos/as. - Facilitar a incorporación da muller rural ó campo do mundo laboral e da formación. - Apoiar ás familias en datas puntuais, é dicir, que os pais/nais/titores teñen un centro de atención ó neno/a, para poder deixalos en casos eventuais, aínda que estes nenos/as non asistan con regularidade ó centro.1. Punto de Atención á Infancia promoverá, dentro das súas posibilidades, a integración dos nenos/as con necesidades educativas especiais, sempre e cando se conte con recursos materiais e humanos necesarios.2. A integración de nenos/as con discapacidades físicas, psíquicas ou sensoriais estará supeditada á existencia de condicións de infraestructura idóneas e de persoal axeitado e suficiente no cadro de persoal do centro. As súas demandas serán tidas en conta dende o primeiro momento da súa integración.3. Nestes casos requirirase o informe previo do equipo de avaliación e orientación correspondentes ó grado de discapacidades e a súa necesidade de integración. En ningún caso poderá haber máis dun neno/a de integración por aula. A efectos de cómputo, estas prazas contabilízanse como dúas. O PAI programará actividades para promover a igualdade entre os nenos/as e evitar os comportamentos e as actividades discriminatorias por razón de sexo. -Ó acceso ó centro e recibir a asistencia do mesmo, sen discriminación por razón de sexo, raza, relixión, ideoloxía ou calquera outra condición ou circunstancia persoal ou social. -Á consideración no trato debido á dignidade da persoa, tanto por parte do persoal do Centro como dos demais usuarios. -Ó sixilo profesional acerca dos datos do seu historial social ou sanitario. - Dereito a que os seus fillos/as reciban a educación máis completa que o centro poida proporcionarlles. - Dereito a coñecer as funcións dos/as educadores e do equipo do centro así como cada unha das dependencias deste. -A realizar saídas ó exterior, sempre e cando cada menor permaneza acompañado por un adulto responsable do seu entorno familiar, e en todo caso con autorización escrita por parte dos pais ou representantes legais, quenes especificarán quen ou quenes serán as persoas encargadas de recoller ó menor para calquera saída do centro (Non se autorizará a saída do menor con persoas que non estean autorizadas para elo). -A un apoio individualizado que favoreza a autonomía persoal e social. -Á intimidade persoal. -A que se facilite o acceso a todas as necesidades persoais que sexan precisas para conseguir o seu desarrollo integral. -A ser informados diariamente polo persoal do Centro dos acontecementos vividos polo menor. - Dereito de recibir periodicamente información do grao de aprendizaxe e desenvolvemento dos seus fillos/as no centro, así como das orientacións educativas que precisen. - Dereito a coñecer os documentos que constan como medios de traballo no centro, como son, a Programación, a Memoria anual de actividades e o Regulamento de Réxime Interno. -A asociarse co obxecto de favorecer a participación dos pais na programación e no desenvolvemento das actividades do centro. - Dereito de ser oídos polo persoal do centro ao expresar reclamacións e suxestións que crean oportunas formular, e coñecer as respostas sobre estas. -Dereito a participar no funcionamento e organización do centro, dentro das canles establecidas neste Regulamento. - Dereito a manifestar as súas discrepancias respecto ás decisións educativas que afecten á formación dos seus fillos/as. -A realiza-la visita das instalaciones e entrevista persoal antes de comezar cada curso escolar, e ó longo do curso cando así o soliciten e sen entorpecer o transcurso normal das actividades. - Que a súa actividade no Pai se desenvolva nas debidas condicións de seguridade e hixiene. - O centro gardará a reserva de toda clase de información que dispoña acerca das circunstancias persoais e familiares do neno/a. -Cumprir as normas sobre utilización do centro ou servizo establecidas no regulamento de réxime interior. -Observar unha conduta inspirada no mutuo respecto, tolerancia e colaboración, encamiñada a facilitar unha mellor convivencia. - Deber de non discriminar a ningún membro do PAI por razóns de nacemento, raza, sexo, nivel social, conviccións morais ou relixiosas, así como por minusvalías físicas, psíquicas ou sensoriais. -Participar na vida do centro, de acordo coo que se dispoña neste regulamento. - Deber de pagar mensualmente a cota que a Ordenanza Fiscal Municipal prevexa para cada ano escolar. - Deber de informar se o/a menor contraeu calquera tipo de enfermidade infectocontaxiosa que poida repercutir na saúde do resto dos menores. - Deber de levar ós seus fillos/as debidamente aseados. - Deber de poñer en coñecemento do/a responsable do servizo as anomalías e irregularidades que observen no desenvolvemento do servizo. - Debe de atender as citacións efectuadas por parte do centro. - Deber de non desautorizar a acción das coidadoras en presenza dos seus fillos/as. Todos os nenos/as ostentan os seguintes dereitos: - Teñen dereito a igualdade de oportunidades e á non discriminación por razón de nacemento, raza, sexo, nivel social, conviccións morais ou relixiosas, así como polas súas minusvalías psíquicas ou sensoriais. - Todos os/as nenos/as teñen dereito a satisfacer as súas necesidades de afecto, relación, xogo e acción, así como, o respecto á súa integridade física e moral. - Recibir, en condicións de igualdade, unha formación que asegure, alomenos, a consecución dos obxectivos mínimos contemplados no proxecto educativo do centro. - Que se respecte a liberdade de conciencia, conviccións relixiosas, morais ou ideolóxicas, nas que os seus pais ou representantes legais queiran educalos, así como, a súa intimidade no que respecta a tales crenzas ou convicións. - Os menores teñen dereito ao coidado, supervisión e promoción do seu desenvolvemento persoal, a levar o seu propio ritmo de aprendizaxe e desenvolvemento persoal. - Que se respecte a súa integridade física e moral e a súa dignidade persoal, non podendo ser obxecto, en ningún caso, de tratos vexatorios ou degradantes. - Os menores teñen dereito á utilización de todos os recursos materiais e infraestrutura do centro. - A desenvolver nun ámbito cómodo, seguro e adaptado á súa idade. - Que o seu rendemento sexa avaliado con plena obxectividade. Será obxectivo prioritario do centro, a través do persoal directivo e educativo, así como dos pais e/ou titores, ir concienciando aos/ás nenos/ás, conforme á capacidade das súas idades, dos seguintes deberes: - Deber de coñecer e cumprir as normas establecidas no Centro - Deber de coidar as instalacións e materiais postos ao seu servizo. - Deber de respectase aos seus compañeiros/ás e formadores/ás. - Deber de respectar as pertenzas dos demais compañeiros/ás - Deber de participar na medida do posible no desenvolvemento das actividades do centro O PAI terá inicialmente 20 prazas aínda que os usuarios poderán ser máis deste número en función dos horarios dos nenos/as. A selección das solicitudes efectuaranse en función dos criterios de admisión e outorgarase a praza ou posto prioritario na lista de espera. Cando un irmán ou irmá do solicitante teña praza renovada no centro, o neno/a será admitido automáticamente sempre que exista vacante. Poderán solicitar praza no PAI dependente do concello os nenos/as con idades comprendidas entre os 0 e os 3 anos. No caso de que o número de solicitudes de usuarios sobrepase o de prazas disponibles, dado que se trata dun servizo municipal subvencionado, en parte polo concello, terán preferencia os fillos/as dos empadroados no termo municipal. En segundo orde de preferencia atenderanse as solicitudes dos fillos/as de persoas que estando empadroados noutro concello teñan os seus postos de traballo ou estean estudando neste termo municipal, acreditándoo mediante certificado de empresa, contrato laboral ou matrícula do centro escolar segundo sexa o caso sempre e cando queden prazas vacantes. En terceiro lugar poderán atenderse solicitudes de usuarios/demandantes doutros concellos non comprendidos nos apartados anteriores, sempre e cando queden prazas vacantes Os criterios para a orde de lista de admitidos e lista de espera será o seguinte En primeiro lugar os/as nenos/as que soliciten o maior número de horas. En segundo lugar o número de rexistro de entrada no Concello primando aos que primeiro rexistren dita solicitude. Tendo en conta que o número válido será o da última presentación de documentación. Exceptuaranse a estes criterios: a.- Os/as nenos/as que necesiten unha praza previo informe de Servizos Sociais ou outra circunstancia que faga necesario ofertar o servizo ao neno/a. b.- Cando un irmán ou irmá do solicitante teña praza renovada no centro, o neno/a será admitido automaticamente sempre que exista vacante. c.-Fillos do persoal do PAI por conciliación vida laboral e familiar. Os nenos/as que se vaian incorporar ao segundo ciclo da educación infantil ao longo do ano natural en que cumpran os 3 anos de idade poden continuar no PAI ata a data na que se produza esa incorporación. Poderán integrarse nenos e nenas con minusvalía física, psíquica ou sensorial. O ingreso destes estará supeditado á existencia de condicións infraestructurais idóneas e de persoal axeitado e suficiente no cadro de persoal do centro. En ningún caso poderá haber máis dun neno ou nena de integración por aula. Para efectos de ratio, estas prazas contabilizaranse como dúas.1.- As solicitudes de novo ingreso faranse no modelo oficial (Anexo I), e presentaranse no Rexistro Xeral do Concello en horario de oficina, dentro do prazo establecido para tal efecto que será publicado no PAI e no taboleiro de anuncios do concello.2.- Dende a Administración responsable, prestarase a colaboración necesaria ós usuarios para cubri-la solicitude, co fin de que os datos estean debidamente acreditados. Os pais ou representantes legais do neno/a presentarán a solicitude para o seu ingreso, achegándose con ela os seguintes documentos: A) Solicitude de ingreso asinada.( Anexo I). B) Fotocopia do DNI do pais/nai ou titor/a. C) Fotocopia do Libro de Familia ou certificado de Familia Numerosa. D) Certificado de empadroamento ou convivencia e no seu caso certificado de empresa, contrato laboral ou matrícula do centro escolar. E) No caso de nenos/as con minusvalías físicas, psíquicas ou sensoriais, informe do organismo competente no que se indique o grao de minusvalía así como a necesidade de integración. F) Informe dos servizos sociais nos supostos nos que sexa necesario por falta de acreditación documental suficiente ou pola situación especial na que viva a unidade familiar. No caso de que a solicitude non reúna os requisitos esixidos, o Concello, segundo o artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, requirirá ó interesado para que, nun prazo de 10 días, enmende os erros detectados con indicación de que, se así non se fixese se terá por desistido da súa petición, logo de resolución en tal sentido. Os interesados terán que presentar dentro dos 10 días seguintes á notificación de admisión, a seguinte documentación complementaria: - Certificado médico do/a neno/a. - Carné de vacinacións actualizado ou das páxinas na libreta sanitaria infantil onde haxa anotacións. - Fotocopia da Tarxeta sanitaria. - Catro fotografías tamaño carné. -Declaración de datos da unidade familiar. (Anexo II). -Certificado conta bancaria para domiciliación. A non presentación da documentación en prazo entenderase como renuncia á praza. - As familias con nenos/as xa matriculados no PAI que desexen renovar prazas no mesmo centro, deberán cubri-la folla de reserva de praza (Anexo VI) e xustificarán documentalmente os datos indicados. - As solicitudes presentaranse no Rexistro Xeral do Concello en horario de oficina, no período fixado de preinscrición. - No caso de que a solicitude non reúna os requisitos esixidos, o concello, consonte o artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, requerirá ó interesado parar que, nun prazo de 10 días, enmende os erros detectados, con indicación de que, se así non se fixese, se terá por desistido da súa petición, logo de resolución en tal sentido. - Dende a Administración responsable, prestarase a colaboración necesaria ós usuarios para cubri-la solicitude, co fin de que os datos estean debidamente cubertos. - Non poderán reservar praza aqueles que manteñan mensualidades impagadas de calquera curso no momento de normaliza-la solicitude. - Reservarase 1 praza para os supostos de máxima urxencia, entendendo por tales aqueles nos que concorran circunstancias socioeconómicas e familiares que requiran unha intervención inmediata. O ingreso nestes supostos estimarao a comisión de baremación. Unha vez realizada proposta de entrada no PAI e formación de lista de espera polo persoal do centro asinando a dirección farase unha proposta inicial de selección á Alcaldía para a súa aprobación por decreto que será publicado no PAI no taboleiro de edictos do Concello e na páxima web. Os solicitantes admitidos disporán dun prazo de 10 días para confirmar a praza e achega-la documentación complementaria (sinalada no artigo 15). As solicitudes que por circunstancias sobrevidas debidamente xustificadas non se presentasen nos prazos fixados en convocatoria anual de novo ingreso, serán tramitadas pola dirección do PAI para a súa inclusión na lista de espera. As vacantes que se vaian producindo ó longo do curso serán cubertas tendo en conta os criterios de admisión entre os solicitantes en lista de espera aprobada por decreto da Alcaldía cando se den ditas vacantes e sexa necesaria a súa cobertura mantendo a lista de espera inicial aprobada coa preinscripción en prazo de matrícula anual que non se verá afectada por solicitudes presentada fora de prazo. No caso de ter irmán/s no centro, o neno/a pasará inmediatamente a ocupa-lo primeiro posto da lista de espera correspondente. En tanto existan prazas vacantes, pódese acceder, por motivos puntuais dos pais, nais ou titores, ao PAI. Estas permanencias puntuais serán tamén obxecto do correspondente rexistro.1.- As tarifas son as establecidas e aprobadas polo órgano competente, segundo as contías que se especifiquen na ordenanza fiscal correspondente.2.- Se por calquera motivo o centro permanecese pechado durante un número superior a quince días consecutivos, non se aboará a tarifa correspondente a ese período.3.- Revisión da tarifa: durante o curso poderase proceder á revisión da tarifa fixada inicialmente, sempre que se produzan e xustifiquen variacións nas circunstancias económicas ou familiares. Neste sentido, o beneficiario queda obrigado a comunicar calquera variación que se produza ó respecto, e dende a Administración poderase citalo en calquera momento para proceder á revisión da tarifa que vén aboando.4.- O sistema de financiamento do PAI artellarase coas achegas das distintas administracións públicas, incluíndo o propio concello, e as aportacións dos usuarios nos termos previstos na ordenanza fiscal reguladora da taxa por ser usuario beneficiarios do servizo do PAI. Causarase baixa no PAI por algunha das circunstancias seguintes: 1.- Por incumprimento da idade máxima regulamentaria de permanencia no PAI.2.- Por solicitude dos pais ou representantes legais.3.- Pola falta de pagamento da cota establecida durante dous meses consecutivos ou tres alternos, calquera que sexa o curso escolar ó que se refire a débeda.4.- Por comprobación de falsidade nos documentos ou datos presentados.5.- Por incompatibilidade ou inadaptación absoluta para permanecer no centro.6.- Por falta de asistencia continuada durante un mes sen causa xustificada. As baixas resolveranse a proposta da dirección do PAI ou por solicitude e con decreto da Alcaldía. As baixas producidas por calquera dos motivos anteriormente expostos cubriranse coas solicitudes que estean en lista de espera. No momento do seu ingreso abriráselles a cada neno/a unha ficha persoal na que constarán, con carácter confidencial, os datos de afiliación, sanitarios, enderezo e teléfono para avisos en casos de urxencia, así como outras circunstancias persoais relevantes que o solicitante queira facer constar para unha mellor atención do menor. O PAI contará cun libro de rexistro de usuarios, este rexistro será obrigatoriamente diario co fin de recoñecer en todo momento que nenos/as están no centro. Anotarase no libro rexistro a hora de entrada e saída dos nenos/as, así como calquera outro apunte que a persoa encargada de cubrilo puidera apreciar nese momento e que considere conveniente salientar. A programación concretarase no Plan de Centro que conterá o Proxecto Educativo e Curricular anual do PAI, redactado polo persoal e os servizos sociais remitirase con anterioridade o 30 de setembro de cada ano ó Concello de Boimorto, para a súa conformidade, sen prexuízo da súa remisión os organismos competentes. O Pai dispoñerá dun libro rexistro de usuarios e un expediente individualizado para cada un deles, segundo o establecido no Decreto 143/2007, ou normativa que o sustitúa. Así mesmo dispoñerase do Libro de reclamacións debidamente dilixenciado, nos termos establecidos no citado Decreto. O servizo do PAI desenvolverase durante 11 meses (pechado inicialmente o mes de agosto por vacacións matriculacións, e limpeza xeral do centro) ó ano, agás, sábados, domingos e festivos (sen prexuizo de variación por resolución da Alcaldía) O calendario escolar que regula os días non lectivos da escola durante o curso aprobarase cada ano polo Alcalde. O horario do PAI inicial de 8:30 a 16:30 horas poderá modificarse segundo a demanda por resolución da Alcaldía, e de acordo coas dispoñibilidades de recursos humanos e orzamentarios do concello e poderá ampliarse ou modificarse cando polas necesidades do servizo se precise. Tanto o calendario anual como o horario de apertura e peche figurarán no taboleiros de anuncios do centro.1. O horario máximo de permanencia dos nenos/as no centro será con carácter xeral de oito horas diarias.2. O horario de entrada e saída dos nenos/as no centro débese caracterizar pola flexibilidade que requiran as necesidades da familia, sempre que non leven consigo a alteración das actividades dos demais nenos/as e do normal funcionamento do centro.3. Ó final da xornada os nenos/as serán entregados ós seus pais, nais ou titores. Nos casos nos que estes autoricen á dirección do centro para entregar o neno/a a outra persoa, esta deberá ser debidamente identificada.( previa autorización nos termos do Anexo IV) 1. A relación cos pais, titores ou representantes legais, que deberá ser en todo caso fomentada polo PAI, e ten como principias obxectivos:.- Transmisión mútua de información sobre actitudes e comportamentos dos nenos/as.- Compartir pareceres sobre incidentes, preocupacións, actividades… 1. A dirección poñerá en coñecemento dos pais, titores ou representantes legais de cada neno/a a información sobre a súa evolución integral.2. Os pais, titores ou representantes legais dos nenos poderán solicitar unha reunión (despois da convocatoria por escrito), nas dependencias do centro, coa dirección, de conformidade co horario establecido para tal fin, sempre e cando non dificulte a boa marcha do PAI.3. Realizaranse 2 reunións xerais coincidindo co inicio e remate do curso, onde deberán estar presentes os pais, titores ou representantes legais, así como o persoal do centro. O centro informará ó pais, nais ou titores das actividades que se desenvolverán, da normativa establecida en relación co centro e cantos aspectos poidan resultar do seu interese.1. Os nenos/as deberán acudir ó centro de atención á primeira infancia en condicións correctas de saúde e hixiene que non impliquen risco para si mesmos nin para outros/as nenos/as.2. Non serán admitidos no centro os nenos/as que padezan enfermidades infecto-contaxiosas. A aparición destas enfermidades deberá ser comunicada polos pais, titores ou representantes legais ó persoal do centro.3. No caso de observarse síntomas dun proceso infecto-contaxioso nos nenos/as no propio centro, informarase ós pais, nais ou titores, co fin de evitar a propagación da enfermidade entre os demais nenos/as. O reingreso no centro só será posible unha vez transcurrido o período de contaxio e tras informe médico que acredite tal circunstancia.4. No caso de enfermidade ou accidente no centro, despois das primeiras atencións e á maior brevidade posible, poñerase dita circunstancia en coñecemento dos pais, nais ou titores do neno/a, e se é o caso, procurarase que o neno/a reciba a atención médica adecuada, estando facultado o responsable do centro para autorizar nestes casos os desprazamentos necesarios a tal fin.5. Cando se produza a falta de asistencia ó centro por un período superior a 3 días, debido a enfermidade ou outras circunstancias, os pais, nais ou titores deberán comunicar este feito ó centro.6. Nos casos nos que deban administrarse medicamentos ós nenos/as, deberán ir acompañados de receita médica, actualizada á data de tratamento, na que constará o nome do neno/a, o nome do medicamento, forma e dose e periocidade na súa administración. Non se lles administrará ningunha medicación que non veña acompañada da autorización por escrito dos pais, nais ou titores, indicando a dose de administración da dose correspondente. ( Anexo III) 7. Os pais, nais ou titores deberán proporcionar ó centro o material (cueiros, babeiros e calquera outra peza de roupa) necesario para unha axeitada atención e hixiene dos menores.8. Nos casos de período de lactancia os pais, nais ou titores deberán proporcionar ó centro a alimentación que veñan recibindo os menores, así como os elementos precisos para a súa administración.9. Todos os nenos/as que usen cueiros deberán traer un paquete e outro de toallitas, que deberán repoñerse cando sexa preciso. Os nenos/as terán sempre unha muda completa de reposto; tamén un madilón a partir da idade na que o aconsellen o/s a/s coidadoras.10. Os pais, nais e titores poñerán en coñecemento do centro calquera circunstancia persoal do neno/a que esixa unha especial atención.1. O PAI integrarase dentro da estrutura orgánica do equipo de servizos sociais.2. O PAI contará en todo caso co persoal especializado para a atención directa a nenos/as.3. Este persoal deberá estar en posesión dalgunha das titulacións contempladas para o persoal de atención e apoio nas escolas infantís de 0-3 anos a que se refire o artigo 27.2, b) do Decreto 329/2005, do 25 de xullo, polo que se regulan os centros de menores e os centros de atención á infancia, ou que estea en posesión dalgún dos cursos de especialización na materia que, cun mínimo de 300 horas, recoñeza o órgano competente para a autorización do centro.4. Desempeñará entre outras as seguintes funcións:.- Coidar da orde, de formación, seguridade, entretemento, alimentación e aseo persoal dos nenos/as, ademais de levar a diario o rexistro das entradas e saídas do centro.- Elaborar un proxecto educativo e organizativo do centro que defina obxectivos pedagóxicos, o horario, calendario, usuarios, a súa estructura organizativa, o persoal e as súas funcións (Dirección polo equipo de servizos sociais do concello), e unha memoria anual das actividades realizadas.- Así mesmo, será o encargado/a da execución dos acordos e demais directrices emanados dos responsables políticos dos servizos sociais do concello, así como de informalos das incidencias que se poidan producir neste servizo.- Servir de enlace e coordinarse cos responsables técnicos dos servizos sociais do concello.- Relación e coordinación cos pais/nais ou titores, dun xeito individual.- Planificar o período de adaptación á escola de maneira individual e en coordinación coa familia.- Reunirse coas familias ó principio de curso e contactar diariamente coas mesmas.- Informar ás familias do proceso de aprendizaxe dos seus fillos/as e facilitarlles recursos para favorecer o seu desenrolo.- Desenrolar hábitos de comida, de uso de cubertos introducindo os diferentes alimentos.- Apoio á convivencia interna do centro.- Recepción de chamadas, cartas, visitas….- Crear hábitos de hixiene, de sono….- Conseguir unha maior autonomía persoal.- E calquera outra función que se lle encomende para o bo funcionamento do PAI. No caso de ser necesarias substitucións e cobertura por imprevistos estará a disposición do centro unha bolsa de emprego creada para tal fin, se prexuizo de uso do persoal de Servizos Sociais (psicóloga, traballadora social e auxiliares) para a cobertura de imprevistos puntuais. Son dereitos do persoal: a) Os recollidos na lexislación vixente como traballadores laborais do Concello. b) A ser informados/as das enfermidades contaxiosas e alerxias sufridas polos alumnos. c) A ser informados das posibles anomalías de conduta que requiran unha acción conxunta. d) A ser tratados con respecto e consideración por parte de calquera membro da comunidade educativa. e) A unha praza no centro para os seus fillos, sempre que as idades dos mesmos estean comprendidas dentro das idades do PAI, co fin de conciliar a súa vida familiar e laboral con prioridade en relación con outros usuarios. Son deberes do persoal: a) Respectar as normas que rexen o PAI. b) Programar, desenvolver e avaliar a actividade educativa do PAI. c) Velar polo proceso de maduración dos/as nenos/as. d) Manter contacto de forma permanente cos pais ou representantes legalis dos/as nenos/as. e) Non entregar ningún neno/a matriculado no PAI a calquera persoa distinta de pais ou representantes legais, se non hai autorización expresa para isto. f) Tratar con educación e respecto a todo o persoal do Concello. g) Acudir a cantas citacións se lles curse por parte da Dirección do PAI. h) Acatar as disposicións sancionadoras por incumprimento das súas funcións. i) Velar polo mantemento das normas básicas en materia de sanidade e hixiene, ademais da seguridade dos/as nenos/as. A lingua utilizada en cada grupo será a lingua materna predominante entre os nenos/as que forman parte do mesmo (a lingua predominante do Concello de Boimorto é o galego). Atenderase de maneira individualizada a aqueles nenos/as do grupo que non teñan coñecemento suficiente da lingua materna predominante. O punto de atención á infancia contará cun seguro de responsabilidade civil e de accidentes, así como, cun plan de autoprotección e de emerxencias. Para o non previsto neste regulamento estarase ó disposto na Lei 5/1997 de 22 de xullo de administración local de Galicia, na Lei 7/1985 de 2 de abril reguladora das bases de réxime local e regulamentos que a desenvolven, e na Lei 13/2008 de 3 de decembro de servizos sociais, Lei 3/1997 de 9 de xuño, lei galega da familia, a infancia e adolescencia, Decreto 254/2011 de 23 de decembro polo que se regula o réxime de autorización de centros de servizos sociais o Decreto 329/2005, de 28 de xullo, que regula os centros de menores e os centros de atención á infancia, e, demais, normativa autonómica de protección da familia, infancia e menores. Este regulamento entrará en vigor unha vez publicado no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril. Comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra este regulamento poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. Solicitude de Novo Ingreso no Punto de Atención á Infancia D./Dna. con DNI -, domicilio a efectos de notificación en e teléfono de contacto e, EN CALIDADE DE (parentesco) do/a neno/a nado en o de de. O ingreso do devandito neno/a no Punto de Atención á Infancia do Concello de Boimorto para o Curso_______ - ________. A preferencia de horario é a seguinte: Orde Días da semana Horario Servizo de comedor 1º De ___:___ a ___:___ Si Non 2º De ___:___ a ___:___ Si Non 3º De ___:___ a ___:___ Si Non En, de de. Asdo.- Alcalde - Presidente do Concello de Boimorto (A Coruña) DOCUMENTACIÓN QUE SE XUNTA Os pais ou representantes legais do neno/a presentarán a solicitude para o seu ingreso, achegándose con ela os seguintes documentos: A) Solicitude de ingreso asinada.( Anexo I). B) Fotocopia do DNI do pais/nai ou titor/a. C) Fotocopia do Libro de Familia ou certificado de Familia Numerosa. D) Certificado de empadroamento ou convivencia e no seu caso certificado de empresa, contrato laboral ou matrícula do centro escolar. E) No caso de nenos/as con minusvalías físicas, psíquicas ou sensoriais, informe do organismo competente no que se indique o grao de minusvalía así como a necesidade de integración. F) Informe dos servizos sociais nos supostos nos que sexa necesario por falta de acreditación documental suficiente ou pola situación especial na que viva a unidade familiar. No caso de que a solicitude non reúna os requisitos esixidos, o Concello, segundo o artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, requirirá ó interesado para que, nun prazo de 10 días, enmende os erros detectados con indicación de que, se así non se fixese se terá por desistido da súa petición, logo de resolución en tal sentido. Os interesados terán que presentar dentro dos 10 días seguintes á notificación de admisión, a seguinte documentación complementaria: - Certificado médico do/a neno/a. - Carné de vacinacións actualizado ou das páxinas na libreta sanitaria infantil onde haxa anotacións. - Fotocopia da Tarxeta sanitaria. - Catro fotografías tamaño carné. -Declaración de datos da unidade familiar. (Anexo II). -Certificado conta bancaria para domiciliación. A non presentación da documentación en prazo entenderase como renuncia á praza. Declaración de datos da unidade familiar. Folla ____ de ____. a) Datos do alumno/a: Nome: Apelidos: Data de Nacemento: DNI: Enderezo Localidade CP. Provincia Telefono Outros datos relevantes (alerxias, problemas médicos,.) b) Membros da unidade familiar: Nome: Apelidos: Parentesco: DNI: Contacto: Lugar de traballo: Nome: Apelidos: Parentesco: DNI: Contacto: Lugar de traballo: Nome: Apelidos: Parentesco: DNI: Contacto: Nome: Apelidos: Parentesco: DNI: Contacto: En, de de. A persoa que solicita o ingreso Asdo.- PUNTO DE ATENCIÓN Á INFANCIA DO CONCELLO DE BOIMORTO ADMINISTRACIÓN DE MEDICAMENTO OU ALIMENTO ESPECIAL Don/Dona…………………………………………………………………pai/nai de., comunica que o se fillo/a deberáselle administrar., nas doses e horario segundo a receita que se achega, o que autorizo baixo a miña responsabilidade. Esta autorización deberá vir acompañada da correspondente receita médica. Boimorto, a ………. de …………. de 20. Asdo.:……………………………………………. PUNTO DE ATENCIÓN Á INFANCIA DO CONCELLO DE BOIMORTO AUTORIZACIÓN RECOLLIDA DOS NENOS/AS. Don/Dona………………………………………………. pai/nai de ………………………………………………………. autoriza a don/dona ……………………………………………………………para recoller a este neno do Punto de Atención á Infancia o día …. de ……………. de 20……. Boimorto, …… de ………………. de 20. Asdo.: ……………………………… PUNTO DE ATENCIÓN Á INFANCIA DO CONCELLO DE BOIMORTO AUTORIZACIÓN, REALIZACIÓN E EXPOSICIÓN DE FOTOS OU VIDEOS. Don/Dona………………………………………………………., pai/nai de ………………………………………………………., autorizo ó Concello de Boimorto a realizar e expoñer material fotográfico ou vídeos deste neno para uso exclusivo do Servizo ou publicacións do Concello. Boimorto, …… de ………………. de 20. Asdo: ……………………………… Boimorto, 14 de marzo de 2014 O alcalde Asdo.- José Ignacio Portos Vázquez